Liga 1: CFR Cluj - Chindia Targoviste , duminică, ora 19:00 , Digi Sport 1

Liga 1: Politehnica Iasi - FCSB, duminică, ora 21:45, Digi Sport 1

Campionatul Mondial de handbal feminin din Japonia se vede pe Digi Sport și în aplicația Digi Online

Tricolorele au reuşit golul victoriei în ultimele secunde, prin Cristina Neagu, din aruncare de la 7 metri, după un meci în care au fost conduse permanent, chiar şi la şase goluri. Neagu a plâns la final, de fericire, dar și de emoție.

România era obligată să câştige pentru a se califica în grupele principale, în timp ce Ungaria putea merge mai departe şi cu un egal, datorită golaverajului mai bun.

România - Ungaria 28-27 | Filmul unui meci care a intrat în istoria handbalului

FINAL! ROMÂNIA - Ungaria 28-27! Cristina Neagu a transformat în ultimele secunde o lovitură de la 7 metri, obținută de Pristavița

Min. 59: România - Ungaria 27-27! Cel mai important gol marcat de Iuganu. Finalul va fi unul interzis cardiacilor

Min. 58: România - Ungaria: 26-27! Un nou gol splendid marcat de Seraficeanu

Min. 58: România - Ungaria: 25-26! Iuganu, un nou gol de senzație. Suntem iar în meci

Min. 57: România - Ungaria: 24-26!

Min. 53: România - Ungaria: 22-24! Ostase ne menține în cărți, chiar dacă a marcat cu noroc

Min. 50: România - Ungaria: 21-22! Cristina Neagu marchează la foc automat, chiar dacă o face de la 7 metri

Min. 49: România - Ungaria: 20-21! Seraficeanu, din nou un gol de generic. Bară-gol și iar ne-am apropiat la un gol

Min. 48: România - Ungaria: 19-20! Cristina Neagu a marcat iar, impecabil, de la 7 metri. De data asta pe jos

Min. 46: România - Ungaria: 18-20! Seraficeanu, gol extrem de important. Evoluție extraordinară a debutantei la acest Mondial

Min. 45: România - Ungaria: 17-19! Cristina Neagu a trimis la ”păianjen” de la 7 metri

Min. 41: România - Ungaria 16-18! Neagu a marcat imperial de la 7 metri

Min. 41: România - Ungaria 15-18! APĂRĂĂĂ DEDU! Portărița noastră a parat senzațional de la 7 metri

Min. 40: România - Ungaria 15-18!

Min. 38: România - Ungaria 14-18! Seraficeanu RATARE ULUITOARE

Min. 36: România - Ungaria 14-18! Crina Pintea a marcat primul ei gol și reducem din diferență

Min. 35: România - Ungaria 13-18! Anamaria Iuganu a marcat iar, cu prețul unei accidentări

Min. 34: România - Ungaria 12-17! A marcat și Gabi Perianu și sperăm din nou

Min. 33: România - Ungaria 11-16!

Min. 32: România - Ungaria 10-16! Paradă Denisa Dedu

A început repriza a doua! Fetele noastre au fost conduse cu 0-5, după un start de coșmar

Statistica primei reprize

PAUZĂ: România - Ungaria 10 - 16! Cristina Neagu a mai punctat încă o dată de la 7 metri

Min. 29: România - Ungaria 9-16!

Min. 26: România - Ungaria 8-12. Sonia Seraficeanu a marcat rapid două goluri și ”respirăm” iar.

Min. 23: România - Ungaria 6-12! Din păcate, distanța dintre cele două echipe se mărește din nou.

Min. 21: România - Ungaria 6-11! Am primit două goluri pe inferioritate și s-a mărit iar diferența

Min. 19: România - Ungaria 6-9! Cristina Neagu a marcat al treilea gol al ei și al doilea de la 7 metri.

Min. 17: România - Ungaria 5-8! Ostase a înscris cu ceva emoții și diferența nu mai este așa umilitoare

Min. 16: România - Ungaria 4-8! Iuganu a marcat de pe extremă.

Min. 14: România - Ungaria 3-7! Cristina Neagu a mai marcat un gol pentru noi și a mai redus din handicap.

Min. 11: România - Ungaria 2-7! Cristina Neagu a marcat al doilea gol al nostru, dintr-o lovitură de la 7 metri, scoasă de Perianu.

Min. 8: România - Ungaria 1-5! Gabriela Perianu a marcat primul gol al fetelor noastre cu o aruncare, pe centru, de la 9 metri.

Min. 7: România - Ungaria 0-5! Fetele noastre sunt groggy

Min. 6: România - Ungaria 0-4. Start foarte slab al fetelor noastre. În afara acelei ocazii a Crinei Pintea nu am mai reușit nimic până acum.

Min. 3: România - Ungaria 0-2. Maghiarele au început foarte bine meciul. Par mai ”legate” ca joc, în timp ce fetele noastre au parte iar de un start slab

Min. 1: A început partida dintre România și Ungaria. Fetele noastre au atacul. Crina Pintea a avut șansa de a marca, dar a ratat.

VIDEO cu sportivele noastre la intonarea Imnului de Stat al României

"Tricolorele" lui Tomas Ryde au o singură variantă înaintea partidei: victoria. Asta în condiţiile în care maghiarele au avantajul golaverajului după primele patru etape din grupa C.

România - Ungaria (12:00, Digi Sport 1). România ar merge fără niciun punct în grupele principale

Ambele formaţii au învins codaşele Senegal şi Kazahstan şi au pierdut contra primelor două clasate, Spania şi Muntenegru, care vor lupta vineri pentru primul loc în grupă.

Naţionala noastră va merge însă fără niciun punct în grupa principală, dacă va învinge Ungaria, din cauză că a pierdut partidele cu Spania şi Muntenegru, echipe deja calificate în Main Round.

De la startul Mondialului, România a pierdut cu Spania (16-31), a învins Senegal (29-24), a bătut Kazahstan (22-20) și a cedat dramatic cu Muntenegru (26-27).

România - Ungaria (12:00, Digi Sport 1). Am aflat deja cu cine am putea juca în Main Round

România şi-a aflat deja posibilele adversare din grupele principale ale Campionatului Mondial din Japonia.

Rusia, Suedia şi Japonia şi-au asigurat calificarea înaintea ultimei etape din grupa D a CM 2019, după ce şi-au câştigat partidele disputate joi.

Rusoaicele au învins cu 33-23 Japonia, Suedia a trecut cu 30-23 de Argentina, iar RD Congo a câştigat la limită contra Chinei, 25-24.

Rusia şi Suedia se vor lupta vineri pentru primul loc în grupa D. Ambele au câte opt puncte după patru etape. Japonia e pe locul 3 în grupă, cu patru puncte.

Cristina Neagu şi compania vor juca în Main Round pe 8, 10 şi 11 decembrie. Primul meci ar fi duminică, împotriva câştigătoarei grupei D. Marţi am înfrunta locul 2 din grupa D, iar miercuri pe Japonia, care va încheia pe 3 grupa D.

România - Ungaria (12:00, Digi Sport 1). Cristina Neagu, 30 de goluri în trei meciuri la CM 2019

Cristina Neagu este golghetera României şi a patra în topul marcatoarelor Mondialului din Japonia, cu 30 de reuşite.

Cea mai valoroasă handbalistă a lumii a fost menajată în meciul contra Kazahstanului.

Neagu are amintiri de groază înaintea meciului România - Ungaria. În urmă cu aproape un an, la ultimul joc direct, starul naționalei României a rememorat clipele în care a suferit o accidentare teribilă, ruptură de ligamente încrucișate.

România - Ungaria (12:00, Digi Sport 1). Cum s-a accidentat Cristina Neagu în meciul cu Ungaria

Pe 12 decembrie 2018, în meciul România - Ungaria (29-31), din grupele principale ale Campionatului European, Cristina Neagu a fost faultată de Szimonetta Planeta și s-a prăbușit urlând de durere. A doua zi după șocul suferit, jucătoarea din Ungaria a ținut să posteze un mesaj emoționant în care își cerea scuze.

Pentru Cristina Neagu a urmat o pauză de 11 luni în care a stat departe de teren. A fost a doua ruptură de ligamente încrucișate pentru Neagu, care a mai suferit una și la celălalt genunchi, în 2013.

Neagu a mai suferit o intervenție chirurgicală majoră, în cariera sa, la umărul drept, în SUA, în urma căreia a stat departe de teren un an şi jumătate.

România - Ungaria se va juca pe 6 decembrie, de ora 12:00, ÎN DIRECT la Digi Sport 1 şi pe digisport.ro. Meciul poate fi urmărit și în aplicația Digi Online.

Etichete:

,

,

,

,

,